זאסטאבה M70

זאסטאבה M70 (בסרבית: Застава М70) הוא רובה סער שפותח ביוגוסלביה הקומוניסטית ומיוצר על ידי חברת הנשק זאסטאבה. הנשק הוא העתק לא מורשה של רובה ה-AK-47 ונוצר באמצעות הנדסה לאחור של הרובה, לאחר שלא קיבלו רישיון מברית המועצות לייצור הנשק עקב המתחים הפוליטיים ששררו בין שתי המדינות ואי חתימתה של יוגוסלביה על ברית ורשה. ב-1970 הפך הנשק לרובה השירות של הצבא העממי היוגוסלבי, ובכך החליף את רובה ה-M59/66 (העתק של רובה ה-SKS תוצרת זאסטאבה). חברת זאסטאבה ממשיכה לייצר את הרובה, הן בגרסאותיו הצבאיות והן בגרסתו האזרחית החצי-אוטומטית (בסדרה שקיבלה את השם PAP) למטרות ייצוא.

למרות שה-M70 זהה בתפקודו ל-AK, לרובה יש מספר תכונות ייחודיות שמבדילות אותו מה-AK הסובייטי. חלקן מסייעות ליורה על ירי רימונים מררנ"ט באמצעות הרובה. בין התכונות האלו ניתן למנות רסיבר עבה יותר, תופסן חזק יותר עבור תריס פליטת התרמילים על מנת לוודא שלא יתפרק בזמן שיגור רימון, וכוונת ררנ"ט מתקפלת ששוכבת על המתפס העליון וחוסמת את צינורית הגזים בזמן שהיא מורמת. הבדל ויזואלי נוסף בין ה-AK לבין ה-M70 הוא במתפסים. בעוד שב-AK המקורי יש שני חורים בין המתפס העליון למתפס התחתון לצורך קירור הקנה, ב-M70 יש שלושה.

 היסטוריה 
ממוזער|אבות הטיפוס של רובה ה-M64, שיהפוך לימים ל-M70
עוד ב-1952 החלה התעשייה הצבאית היוגוסלבית להתנסות בעיצוב כלי נשק אוטומטיים חדשים בהתבסס על רובי ה-StG 44 הגרמני, שנלקחו כנשק שלל על ידי הפרטיזנים היוגוסלבים במלחמת העולם השנייה.

ב-1959 ערקו ליוגוסלביה שני חיילים אלבנים, על נשקם, רובי סער סובייטיים מדגם AK-47. ממשלת יוגוסלביה העבירה את הרובים לידי מהנדסי חברת זאסטאבה, אך למרות שהצליחו לייצר מספר חלקים על סמך שני נשקי ההדגמה שהגיעו לרשותם, לא היה בידיהם מספיק מידע הנדסי שיאפשר להם לייצר את הנשק מחדש. המצב השתנה כאשר יוגוסלביה קיבלה משלוח של רובי AK ממדינת עולם שלישי בלתי ידועה, שקיבלה באותו זמן סיוע צבאי סובייטי. עד סוף השנה היו ברשות מהנדסי החברה מספיק רובים על מנת ללמוד את המבנה ואופן הפעולה, מה שאיפשר להם להנדס לאחור את הרובה ולהעבירו להליך ייצור המוני, שהחל ב-1964.

אבות הטיפוס הראשונים של הרובה שנשלחו לבחינה על ידי יחידות הצבא נקראו באופן לא-רשמי "M64" והיו כמעט זהים במראיהם לגרסת ה-Type 3 של רובה ה-AK-47, גרסה שבה חלקי הרובה נוצרו מכרסום מגוש מתכת יחידי, אך נבדלו ממנו במספר מאפיינים כגון: ל-M64 היה קנה עם הברגה שדמה לזה של ה-AK-47 אך היה מעט עבה יותר ולא מצופה כרום כמו מקבילו הסובייטי, כוונת ררנ"ט מתקפלת ששוכבת על המתפס העליון כאשר אין צורך בה אך חוסמת את צינורית הגזים בזמן שהיא מורמת כדי שהיורה יוכל לירות את הרימון בבטחה, וכיסוי גומי כבד בחלק האחורי של הקת על מנת לסייע בספיגת הרתע. לצורך הניסויים, ייצרה החברה שלושה דגמים של אב הטיפוס: אחד בעל קת קבועה וקנה באורך 508 מ"מ, אחד בעל קת קבועה וקנה באורך 415 מ"מ (M64A) ואחד בעל קת מתקפלת למטה וקנה באורך 415 מ"מ (M64B). הדגם הראשון לא זכה לפופולריות רבה ונפסל על הסף, ושני הדגמים האחרים זכו לפופולריות רבה יותר ונוצרו בכמויות גדולות יותר.

ב-1970 אישרה ממשלת יוגוסלביה להעביר את ה-M64A, בשינויים קלים, לייצור סדרתי תחת הסימן M70, קיצור של "רובה אוטומטי M70" (בסרבית: аутоматске пушке М70). הגרסה M64B, בעלת הקת המתקפלת, אושרה אף היא לייצור תחת השם M70A. באותה השנה אומץ הרובה על ידי הצבא העממי היוגוסלבי.

 גרסאות 

 M70 – גרסה שבה הרסיבר יוצר באמצעות כרסום מלוח מתכת יחיד, קנה מוברג לגוף הרובה, וקת קבועה.
 M70A – גרסה שבה הרסיבר יוצר באמצעות כרסום מלוח מתכת יחיד, קנה שנדחס בכוח לגוף הרובה, וקת מתקפלת.
 M70AB – דומה ל-M70A, אבל עם מסילה ייעודית להרכבת כוונות אופטיות ואמר"לים.
 M70B1 – בגרסה זו הרסיבר יוצר באמצעות כיפוף וקיפול של לוחות מתכת, בדומה ל-AKM. קת קבועה.
 M70AB2 – דומה ל-M70B1, אבל עם קת מתקפלת.
 M70B1N – דומה ל-M70B1, עם מסילה ייעודית להרכבת כוונות ואמר"לים.
 M70AB2N – דומה ל-M70AB2, עם מסילה ייעודית להרכבת כוונות ואמר"לים.
 M70B3 – גרסה עם רסיבר שיוצר באמצעות כיפוף וקיפול של לוחות מתכת, קת קבועה, ללא כוונת ררנ"ט אך עם מטול רימונים מדגם BGP 40 מ"מ המורכב מתחת לקנה.
 M70AB3 – דומה ל-M70B3 אך עם קת מתקפלת.
 M92 – גרסת קרבין של ה-M70AB2.
 PAP M70 – גרסה חצי אוטומטית לשוק האזרחי.

לרובה קיימת גם גרסה עיראקית שמיוצרת ברישיון בשם טאבוק. לרובה זה קיימת גרסה ארוכה, גרסת קרבין וגרסת קלעים-צלפים.

 משתמשים 

 מדינות משתמשות בהווה 

  - מספר לא ידוע של יחידות מהרובה נתרם מקרואטיה ב-2022. הרובים נרכשו מבריטניה לצורך אימון חיילים אוקראינים.
  - נשק שלל ממלחמת איראן-עיראק.

  - התקבלו כסיוע צבאי מארצות הברית. הגיעו לידי הטליבאן עם נפילת קאבול ב-2021.

  - בשימוש חייליה שנמצאים בכוח המשימה הרב-לאומי של האו"ם לשמירת השלום במאלי.





  - 1000 יחידות מהרובה נתרמו מקרואטיה.
  - בשימוש יחידת המשטרה המיוחדת.



  - בשימוש המשטרה.



 מדינות משתמשות בעבר 

  - רובי ה-M70 יצאו משירות פעיל, אך נשמרים באכסון.


  - היה בשימוש כוחות שכירי החרב הסרביים שעבדו עבור מובוטו ססה סקו.

 ארגונים משתמשים 

 23x23 פיקסלים האיחוד לעצמאות מוחלטת של אנגולה





 קישורים חיצוניים 

 Zastava M70 M70A M70B M70A1 M70AB1 M70AB2 M70B1 M05E assault rifle (Serbia / former Yugoslavia), באתר Modern Firearms
 Аутоматска пушка 7,62 mm М70, מידע על הרובה באתר צבא סרביה (בסרבית)
 Zastava M70, באתר ArmiMilitari.it

הערות שוליים

קטגוריה:רובי סער
קטגוריה:אמצעי לחימה יוגוסלביים
קטגוריה:נגזרות של רובה קלשניקוב